**RUNDSKRIV SAMEIET LANGAARDLØKKEN SOMMEREN 2012**

**Grøntområde**

Årets dugnad hadde et bra oppmøte, og det ble ryddet opp i mange bed. Hvis du vil pleie en rosebusk, beskjære noen grener eller ta vare på et blomsterbed, så kan du ta kontakt med hagekomitéen ved Kari Nordby (922 17 255/22 44 80 05) eller Anne Braaten (tlf 22 56 05 83). Sameiet stiller hageredskap til disposisjon og dekker eventuelle utlegg til jord, gjødsel, planter etc.

**Gjerder og ny plen**

De påkjørte gjerdene i krysset Løvenskioldsgate/Briskebyveien og Briskebyveien/Schives gate er blitt reparerte. Det er også blitt lagt ny ferdigplen ved krysset Briskebyveien/Schives gate.

**Installasjon av varmefordelingsmålere på radiatorer**

Sameiermøtet vedtok våren 2012 å installere varmefordelingsmålere på alle radiatorene, se tidligere utsendte informasjon. Selve monteringen vil skje i månedsskiftet august-september, se vedlagte tidsskjema for din leilighet. Monteringen tar 30-45 minutter pr leilighet. Vi kommer tilbake med mer informasjon for gjennomføring av monteringen.

I henhold til vedtak på sameiermøtet vil det bli individuell fakturering av varme. Hvis du har en gammel radiatorkran, kan det lønne seg å montere en ny radiatorkran. Styret vil derfor sende ut et tilbud til alle sameierne i august om montering av nye radiatorkraner.

**Elanlegg**

Sameiet har fått pålegg etter en inspeksjon om å utbedre deler av det elektriske anlegget i fellesområdet. Dette vil bli påbegynt etter sommerferien.

**Nye sykkelstativ**

Det er satt opp nye sykkelstativ for 10 sykler i Briskebyveien 84a, vis-à-vis Bølgen & Moi. Vennligst benytt disse fremfor å parkere sykler i gangveiene.

**Søppelskur**

Vi er kjent med at det er uvedkommende i søppelskurene og vennligst vær selektiv med hva du kaster i søppelkassene.

**Oppussing**

Det har kommet flere klager på at oppussing av leiligheter fører til tilgrisning av fellesområder, ødelagte vegger, stygge merker etc. Vennligst vis hensyn ved oppussing og følg følgende råd:

* Varsle dine naboer hvis du skal pusse opp
* Ikke la gangdørene stå åpne mer enn nødvendig.
* Vask etter deg i trappene
* Husk at du plikter å reparere, male og vaske i oppganger og fellesområder hvis din oppussing eller flytting har påført Sameiet skader ! Se [www.langaardlokken.no](http://www.langaardlokken.no) for fargekoder.
* Ikke bruk fellesområdene i kjeller og loft som riggeplass for din oppussing!
* Respekter husordensreglene og ikke lag unødig støy mellom kl 23 og 07.

Vi minner om at alle oppgangene ble pusset opp for få år siden, og at vi ønsker å beholde det pent og trivelig i oppgangene.

**Styret ønsker alle i Sameiet Langaardløkken en fortsatt fin sommer!**

Oslo, juli 2012